CELEX: 62011TN0182
Language: sl
Date: 2011-03-28 00:00:00
Title: Zadeva T-182/11: Tožba, vložena 28. marca 2011 – Dacoury-Tabley proti Svetu

21.5.2011   
            
            
               SL
            
            
               Uradni list Evropske unije
            
            
               C 152/29
            
         Tožba, vložena 28. marca 2011 – Dacoury-Tabley proti Svetu
   (Zadeva T-182/11)
   2011/C 152/51
   Jezik postopka: francoščina
   
      Stranki
   
   
      Tožeča stranka: Philippe Henry Dacoury-Tabley (Abidžan, Slonokoščena obala) (zastopnik: G. Collard, odvetnik)
   
      Tožena stranka: Svet Evropske unije
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da Uredba Sveta št. 85/2011 z dne 31. januarja 2011, objavljena 2. februarja 2011 v Uradnem listu Evropske unije, in Sklep Sveta 2011/71/SZVP z dne 31. januarja 2011, objavljen 2. februarja 2011 v Uradnem listu Evropske unije, v delu, v katerem se nanašata na tožečo stranko, Philippa Henrya DACOURY-TABLEYA, ne temeljita na dejstvih,
            
         
               —
            
            
               zato naj,
               
                           —
                        
                        
                           razglasi za nična Uredbo Sveta št. 85/2011 z dne 31. januarja 2011 in Sklep Sveta 2011/71/SZVP z dne 31. januarja 2011;
                        
                     
                           —
                        
                        
                           podredno, določi, da naj se ime Philippa Henrya DACOURY-TABLEYA izbriše s seznama, priloženega navedeni uredbi in navedenemu sklepu.
                        
                     
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog se nanaša na kršitev obveznosti obrazložitve, saj naj bi bili razlogi za uvrstitev tožeče stranke na seznam oseb in subjektov, za katere veljajo omejevalni ukrepi, stereotipni, ne da bi bilo navedeno kakršno koli točno določeno dejstvo, ki bi omogočalo presoditi primernost navedene uvrstitve.
            
         
               2.
            
            
               Drugi tožbeni razlog se nanaša na očitno napako pri presoji, saj:
               
                           —
                        
                        
                           se tožeči stranki očita, da ne priznava oblasti A. Ouattare, čeprav naj bi poskusila Banque centrale des États de l’Afrique de l’Ouest (Centralno banko zahodnoafriških držav, v nadaljevanju: BCEAO), katere guverner je bila, predati pod njegovo oblast;
                        
                     
                           —
                        
                        
                           se tožeči stranki očita, da prispeva k financiranju nelegitimne uprave L. Gbagba, čeprav naj z ukrepi BCEAO ne bi bila dana nobena finančna pomoč tej oblasti;
                        
                     
                           —
                        
                        
                           poleg tega tožeča stranka ob sprejetju izpodbijane uredbe in sklepa ni bila več guverner BCEAO.